значителен източник на приходи на правителството на Руската федерация, което носи отговорност за анексирането на Крим и дестабилизирането на Украйна.
 8.4.2022 г.
 909.
 Igor Albertovich KESAEV
 (Игорь Альбертович КЕСАЕВ)
 Дата на раждане: 30.10.1966 г.
 Място на раждане: Владикавказ, Северна Осетия, Руска федерация
 Длъжност: Собственик и президент на Mercury Group
 Гражданство: руско
 Пол: мъжки
 Игор Албертович Кесаев е собственик и президент на групата Mercury Group, която притежава Megapolis Group, водещият дистрибутор на тютюневи изделия в Русия. Той има връзки с правителството на Руската федерация и с нейните сили за сигурност чрез фонд „Монолит“, управляван от бивши офицери на руските служби за сигурност, който подпомага финансово пенсионирани служители от службите за сигурност и военен персонал. Освен това е основен акционер в завода „Дегтярев“ – руско дружество за производство на оръжия, използвани от руските въоръжени сили.
 8.4.2022 г.
 Той е виден бизнесмен, осъществяващ дейност в икономически сектори, които осигуряват значителни източници на приходи на правителството на Руската федерация, отговорно за анексирането на Крим и дестабилизирането на Украйна. Освен това той подкрепя материално правителството на Руската федерация и се облагодетелства от него.
 910.
 Alexander Nikolaevich PETAYKIN
 (Александр Николаевич ПЕТАЙКИН)
 Дата на раждане: 24.5.1987 г.
 Място на раждане: Оренбург, област Оренбург, Руска федерация
 Длъжност: Собственик и генерален директор на фирмите за пътно строителство „OOO Вектор“ и „Трансстрой“
 Гражданство: руско
 Пол: мъжки
 Александър Николаевич Петайкин е собственик и генерален директор на фирмите за пътно строителство „OOO Вектор“ и „Трансстрой“, участващи в изпълнението на публични проекти за регионалните правителства на Оренбург и Башкортостан.
 Следователно той е физическо лице, което извлича ползи от правителството на Руската федерация, отговорно за анексирането на Крим и дестабилизирането на Украйна.
 8.4.2022 г.
 911.
 Aleksandr Aleksandrovich SHULGIN
 Дата на раждане: 25.8.1984 г.
 Място на раждане: Иркутск, Руска федерация
 Длъжност: Главен изпълнителен директор и директор на Озон холдинг АД
 Гражданство: руско
 Пол: мъжки
 Александър Александрович Шулгин е виден бизнесмен, главен изпълнителен директор на „Озон“, водещата руска платформа за многостепенна електронна търговия. На 24 февруари 2022 г. той е присъствал на среща на олигарсите с президента Владимир Путин в Кремъл, на която е било обсъждано въздействието на курса на действие след налагането на санкциите от Запада. Фактът, че е бил поканен да присъства на тази среща, показва, че той е член на вътрешния кръг от олигарси, близки до президента Путин, и че подкрепя или изпълнява действия или политики, подкопаващи или застрашаващи териториалната цялост, суверенитета и независимостта на Украйна, както и стабилността и сигурността в Украйна. Освен това той осъществява дейност в икономически сектори, които осигуряват значителни източници на приходи на правителството на Руската федерация, отговорно за анексирането на Крим и дестабилизирането на Украйна.
 8.4.2022 г.
 912.
 Ekaterina Vladimirovna TIKHONOVA
 (моминско име Yekaterina Vladimirovna PUTINA)
 (известна още като Yekaterina, Katerina)
 (Катерина (Екатерина) Владимировна ТИХОНОВА)
 Дата на раждане: 31.8.1986 г.
 Място на раждане: Дрезден, Германия
 Длъжност: Ръководител на инициативата за развитие „Иннопрактика“
 Свързано лице: Владимир Путин (баща)
 Гражданство: руско
 Пол: женски
 Екатерина Владимировна Тихонова е дъщеря на президента Владимир Путин. Ръководила е новия институт за изкуствен интелект в Московския държавен университет, финансиран с държавни средства. Понастоящем ръководи